TÁRSULATI ÜGYEK. 49 
honi Földtani Társulat, kedvező tanúságot tesz arról, hogy hazánkban a 
tudományos törekvések, a kormány atyáskodó támogatása nélkül is, a szom- 
széd Ausztriával szemben igen korán jelentkeztek már, s ha ennek dacára 
a tudományos versenyben szomszédjainkhoz képest mégis hátramaradunk, 
annak oka az, hogy sokkal kevesebben vagyunk és tisztán saját erőnkből és 
mindég szerény eszközökkel kellett a kitűzött célra törekednünk. 
A második esemény, mely geologiai tekintetben nagyszerű, de emberi- 
ségi szempontból nagyon szomorú, a mult évi december 28-iki messinai és 
calabriai földrengés volt. Szerencsétlenül járt embertársaink szomorú sorsa 
mély részvéttel töltötte el mindnyájunk szivét és társulatunk is sietett 
ennek az általánosan érzett részvétnek a Rómában működő olasz geologiai 
társulat elnökéhez intézett táviratban kifejezést adni. A nagyszerű természeti 
esemény egyes megfigyelt jelenségeinek összegyüjtésével és leirásával bizo- 
nyára sok szakember van most elfoglalva és remélhető, hogy annak egész 
lefolyásáról és valószínű okairól nem egy tanulmány fog majd megjelenni. 
Örömmel konstatálhatom, hogy egy kiváló magyar geologus, társulatunk tisztelt 
másodelnöke e téren elől jár, a mennyiben már a aTermészettud. Közlöny? 
februárius 1-i számában a lefolyt földrengésről érdekesen megírt, magvas tanul- 
mányt közöl. 
Jelentésem végére értem, kérem annak szíves tudomásul vételét. 
2. Elnök bejelenti, hogy a Magyarhoni Földtani Társulat ma negyedszer 
van abban a helyzetben, hogy felejthetetlen egykori elnöke, SzaBó JózsEr em- 
lékére alapított ezüstérmet kiadhatja olyan munka kitüntetésére, mely az utolsó 
hat éven belül megjelent hazai, vagy hazánkra vonatkozó mineralogiai, geologiai 
vagy palaeontologiai munkák közül tudományos értékben leginkább kiválik. 
Az ennek megitélésére kiküldött bizottság, mely arra vonatkozó igen beható 
jelentését a mult hó 5-én tartott választmányi ülésén bemutatta, egyhangúlag 
néhai dr. PerHő Gyura cA pécsváradi hegység (Fruskagora) hypersenon faunája 
című posthumus munkáját ajánlotta arra, hogy azt a Szabó-éremmel kitüntessük. 
A választmány a bizottság ajánlatát magáévá tevén, elhatározta, hogy a mai 
közgyűlésen a negyedik Szabó-éremmel néhai dr. Pethő Gyula kiváló palae- 
ontologiai munkáját tünteti ki s az érmet a boldogult fiának, Pethő Emil 
úrnak kiadja. Ezzel méltán megtiszteljük az emlékét annak a korán elhúnyt 
jeles magyar palaeontologusnak, ki életének úgyszólván a felét szentelte e 
munkának, melyhez annak az anyagot és ösztönzést nyujthatni én voltam 
szerencsés. 
És most fölkérem néhai dr. Pethő Gyula jelenlevő fiát, Pernó EmIn urat, 
lépjen elő és vegye át kegyelettel azt az érmet, melyet a Magyarhoni Föld- 
tani Társulat nevében átnyujtok, mely mindig derék édesatyja hervadhatatlan 
tudományos érdemeit juttassa eszébe, valahányszor rátekint. Kisérje az bol- 
dog és hosszú életen át a sírig. 
PErHő Emir meleg szavakkal köszönetet mond a Társulatnak s az érem 
révén — úgymond — vele, a magánemberrel, létrejött kapcsot megszilárdí- 
tandó, a Magyarhoni Földtani Társulat alapító-tagjai közé lép. 
3. Dr. KocH AwraL az elnöki széket átadva a másodelnöknek, a hegy- 
4 
Földtani Közlöny. XXXIX köt. 1909 a 
